# E L Ő T E R J E S Z T É S

**Szombathely Megyei Jogú Város Közgyűlése**

**2020. június 25-i ülésére**

**Javaslat 2019. évi belső ellenőrzések végrehajtásával kapcsolatos döntések meghozatalára**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban Bkr.) 49. § (3a) bekezdése szerint „a jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.”

Jelen előterjesztés a) pontját képező éves ellenőrzési jelentés átfogó részletességgel mutatja be a belső ellenőrzés 2019. évi működését a Bkr. előírásai szerint, a napirend b) pontjában pedig az önkormányzat által fenntartott költségvetési intézmények éves ellenőrzési jelentései alapján készített éves összefoglaló ellenőrzési jelentés kerül ismertetésre.

1. **Szombathely Megyei Jogú Város Önkormányzata éves ellenőrzési jelentése**

**Vezetői összefoglaló:**

Szombathely Megyei Jogú Város Polgármesteri Hivatalában a Belső Ellenőrzési Iroda bonyolította le az államháztartásról szóló 2011. évi CXCV. törvény 70. § (1) bekezdése alapján a Polgármesteri Hivatal belső ellenőrzését, az irányítói hatáskörben végzett intézményi ellenőrzéseket, valamint a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságok ellenőrzését.

2014. decemberében Szombathely Megyei Jogú Város Önkormányzata és a területén működő 4 nemzetiségi önkormányzat (Szombathelyi Horvát Nemzetiségi Önkormányzat, Szombathely Megyei Jogú Város Német Önkormányzata, Szombathely Megyei Jogú Város Roma Nemzetiségi Önkormányzata, Szombathelyi Szlovén Önkormányzat) Együttműködési megállapodást kötött az ellenőrzési feladatok ellátásáról. Ennek megfelelően a nemzetiségi önkormányzatok ellenőrzése minden évben betervezésre kerül.

Szombathely Megyei Jogú Város Polgármesteri Hivatala Belső Ellenőrzési Irodája a 2019. évi önkormányzati belső ellenőrzési tervet és a fenntartó általi belső ellenőrzési tervet kockázatelemzés alapján dolgozta ki.

A jóváhagyott tervek 2019. szeptember hónapban módosításra kerültek, tekintettel arra, hogy a Bkr. 31. § (6) bekezdése alapján Szombathely Megyei Jogú Város Közgyűlése a 358/2018. (XII.10.) Kgy. sz. határozatában a Szombathelyi Sportközpont és Sportiskola Nonprofit Kft. soron kívüli átfogó belső ellenőrzését rendelte el. 2019. évben sor került ezen vizsgálat utóellenőrzésére is, valamint a tervek végrehajtását tartós táppénz is hátráltatta.

A módosított tervek végrehajtásra kerültek, melyek a Bkr. 48. §-a alapján elkészített éves ellenőrzési jelentésben kerülnek ismertetésre.

1. **A belső ellenőrzés által végzett tevékenység bemutatása önértékelés alapján:**

Szombathely Megyei Jogú Város Polgármesteri Hivatala Belső Ellenőrzési Irodája a Bkr. értelmében független, tárgyilagos bizonyosságot adó és tanácsadó tevékenységet lát el. A belső ellenőrzés célja, hogy az ellenőrzött szervezet működését fejlessze, és eredményességét növelje.

A belső ellenőrzési munka alapját az 5 évre szóló – kockázatelemzéssel alátámasztott, Szombathely Megyei Jogú Város adott időszakra érvényes ciklusprogramja prioritásai által meghatározott és évente aktualizált – stratégiai terv 2019. évre lebontott feladatai képezték.

Szombathely Megyei Jogú Város Közgyűlése 326/2018. (XII.10.)számú határozattal elfogadott 2019. évi belső ellenőrzési terve az alábbi vizsgálatokat tartalmazta:

1. A céljelleggel adható támogatások nyújtásának, a támogatott szervezetek elszámolásának rendje, a támogatás rendeltetésszerű felhasználásának vizsgálata;
2. Szombathely Megyei Jogú Város Polgármesteri Hivatala gépjárműhasználata szabályozottságának és szabályszerűségének, az igénybevétel rendjének, az elszámolások megbízhatóságának megítélése;
3. A szabad pénzeszközök biztonságos lekötése SZMJV Önkormányzatánál - a jogszabályi előírásoknak megfelelően a kontrollkörnyezet biztosította-e a befektetési tevékenységek szabályszerű végzését;
4. Az önkormányzati vagyonnal való gazdálkodás gyakorlatának megítélése;
5. A Szombathelyi Médiaközpont Nonprofit Kft.-nél 2017. évben lefolytatott Állami Számvevőszéki Vizsgálat megállapításai, javaslatai végrehajtásának vizsgálata, továbbá a társaság belső kontrollrendszere szabályszerűségének utóvizsgálata;
6. A belső kontrollrendszer kiépítése és működése szabályszerűségének vizsgálata a Falco KC Szombathely Kft.-nél, illetve a Szombathelyi Sportközpont és Sportiskola Nonprofit Kft.-nél;
7. A belső kontrollrendszer kiépítése és működése szabályszerűségének vizsgálata Szombathely Megyei Jogú Város Polgármesteri Hivatalában.

Az ellenőrzések módszerét tekintve pénzügyi-szabályszerűségi, 2 esetben rendszervizsgálat.

Szombathely Megyei Jogú Város Közgyűlése 327/2018. (XII.10.)számú határozattal elfogadott 2019. évi fenntartó általi ellenőrzési terve az alábbi vizsgálatokat tartalmazta:

1. A Berzsenyi Dániel Megyei Hatókörű Városi Könyvtárnál az intézmény gazdálkodásának szabályozottsága, valamint a belső kontrollok működésének megítélése;
2. Az Agora Szombathelyi Kulturális Központnál az intézmény gazdálkodásának szabályozottsága, valamint a belső kontrollok működésének megítélése;
3. A Szombathelyi Nemzetiségi Önkormányzatok gazdálkodási kereteinek kialakítása, valamint a belső kontrollok működésének megítélése;
4. a Szombathelyi Köznevelési Intézmények Gazdasági Műszaki Ellátó és Szolgáltató Szervezeténél az intézmény gazdálkodásának szabályozottsága, valamint a belső kontrollok működésének megítélése.

Az ellenőrzések módszerét tekintve pénzügyi-szabályszerűségi vizsgálatok.

A Bkr. 31. § (6) bekezdése alapján a Közgyűlés 358/2018. (XII.10.) Kgy. sz. határozatában a Szombathelyi Sportközpont és Sportiskola Nonprofit Kft. soron kívüli átfogó belső ellenőrzését rendelte el, mely vizsgálat 2018. december 10. és 2019. február 10. közötti időszakban került lefolytatásra, az utóvizsgálatra pedig 2019. szeptember 9. és október 4. között került sor. Fentieknek megfelelően az önkormányzat 2019. évi belső ellenőrzési terve 2 nem tervezett vizsgálattal kiegészítésre került, ezáltal a Közgyűlés által 2018. december 10-én elfogadott 2019. évi önkormányzati ellenőrzési terv módosítása szükségessé vált. Az ellenőrzési terv végrehajtását továbbá tartós (több, mint 4 hónap) táppénz is hátráltatta.

Az önkormányzat 2019. évi belső ellenőrzési tervéből a céljelleggel adható támogatások ellenőrzése, a Falco KC belső kontrollrendszerének vizsgálata, valamint Szombathely Megyei Jogú Város Polgármesteri Hivatala belső kontrollrendszerének vizsgálata 2020. évben kerül betervezésre.

A 2019. évi módosított belső ellenőrzési tervet a Közgyűlés 447/2019. (IX.26.) Kgy. sz. határozatával hagyta jóvá.

 Az önkormányzat által fenntartott intézmények ellenőrzésének 2019. évi tervéből az AGORA Szombathelyi Kulturális Központ átfogó vizsgálata a 2020. évi tervben szerepel.

A 2019. évi módosított fenntartó általi ellenőrzési tervet a Közgyűlés 448/2019. (IX.26.) Kgy. sz. határozatával hagyta jóvá.

1. **Az éves ellenőrzési tervben foglalt feladatok teljesítésének értékelése:**

Szombathely Megyei Jogú Város Közgyűlése 326/2018. (XII.10.)Kgy.számú határozattal elfogadott 2019. évi belső ellenőrzési terve, illetve 327/2018. (XII.10.) Kgy. számú határozattal jóváhagyott 2019. évi fenntartó általi ellenőrzési terve összesen 552 ellenőrzési nappal került elkészítésre. 2019. évre a Közgyűlés a Belső Ellenőrzési Irodának összesen 13 ellenőrzési feladatot határozott meg, amelyek típusa szabályszerűségi, pénzügyi és rendszerellenőrzés. A felhasznált tényleges ellenőri napok száma a tartós táppénz, illetve 1 hónapig betöltetlen üres álláshely következtében 467 ellenőri napra csökkent, a módosított ellenőrzési tervnek megfelelően 12 ellenőrzés került lefolytatásra. A Belső Ellenőrzési Iroda 2019. évi tevékenységének ellenőri napok szerinti megosztását az előterjesztés 1-2-3. számú mellékletei mutatják be.

1. **a) A tárgyévre vonatkozó éves ellenőrzési terv teljesítése, az ellenőrzések összesítése**

|  |
| --- |
| **Szombathely Megyei Jogú Város Önkormányzata 2019. évi belső ellenőrzési terve**  |
|  |  |  |  |
| Az ellenőrzött szerv, illetve szervezeti egység megnevezése | Az ellenőrzés tárgya  | Az ellenőrzés célja | Az ellenőrzés módszere |
|
| Egészségügyi és Közszolgálati Osztály (2020. évben kerül lefolytatásra) | Céljelleggel adható támogatások | A céljelleggel adható támogatások nyújtásának, a támogatott szervezetek elszámolásának rendje, a támogatás rendeltetésszerű felhasználásának vizsgálata | Szúrópróbaszerű és tételes vizsgálat |
| Informatikai, Minőségügyi és Gondnoksági Kabinet | A gépjármű-üzemeltetés szabályszerűsége | Szombathely Megyei Jogú Város Polgármesteri Hivatala gépjárműhasználata szabályozottságának és szabályszerűségének, az igénybevétel rendjének az elszámolások megbízhatóságának megítélése | Szúrópróbaszerű és tételes vizsgálat |
| Közgazdasági és Adó Osztály | A szabad pénzeszközök biztonságos lekötése | A jogszabályi előírásoknak megfelelően a kontrollkörnyezet biztosította-e a befektetési tevékenységek szabályszerű végzését | Tételes vizsgálat |
| Városüzemeltetési Osztály | A vagyongazdálkodás kereteinek kialakítása, a vagyongazdálkodási tevékenység gyakorlásának módja | Az önkormányzati vagyonnal való gazdálkodás gyakorlatának megítélése | Szúrópróbaszerű és tételes vizsgálat |
| Szombathelyi Médiaközpont Nonprofit Kft. | A szervezet gazdálkodásának, valamint belső kontrollrendszerének áttekintése | Annak megállapítása, hogy a szervezetnél a 2017. évben lefolytatott Állami Számvevőszéki vizsgálat megállapításai, javaslatai végrehajtásra kerültek-e? A vizsgálat kitér továbbá a szervezet belső kontrollrendszere szabályszerűségének utóvizsgálatára | Szúrópróbaszerű és tételes vizsgálat |
| Falco KC Szombathely Kft., Sportközpont és Sportiskola Nonprofit Kft. (Falco KC Szombathely Kft.-nél 2020. évben kerül lefolytatásra) | Belső kontrollrendszer elemei – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység | Belső kontrollrendszer kiépítése és működése szabályszerűségének vizsgálata  | Szúrópróbaszerű és tételes vizsgálat |
| SZMJV Polgármesteri Hivatala (2020. évben kerül lefolytatásra) | Belső kontrollrendszer elemei – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység | Belső kontrollrendszer kiépítése és működése szabályszerűségének vizsgálata  | Szúrópróbaszerű és tételes vizsgálat |

|  |
| --- |
| **Szombathely Megyei Jogú Város által alapított és fenntartott intézmények 2019. évi ellenőrzési terve** |
|  |  |  |  |
| Az ellenőrzött szerv, illetve szervezeti egység megnevezése | Az ellenőrzés tárgya  | Az ellenőrzés célja | Az ellenőrzés módszere |
|
| Berzsenyi Dániel Megyei Hatókörű Városi Könyvtár | tervezés, operatív gazdálkodás, beszámolás | Az intézmény és gazdálkodásának szabályozottsága, a szervezet gazdálkodásának áttekintése, valamint a belső kontrollok működésének megítélése | Szúrópróbaszerű és tételes vizsgálat |
| AGORA Szombathelyi Kulturális Központ (2020. évben kerül lefolytatásra) | tervezés, operatív gazdálkodás, beszámolás | Az intézmény és gazdálkodásának szabályozottsága, a szervezet gazdálkodásának áttekintése, valamint a belső kontrollok működésének megítélése | Szúrópróbaszerű és tételes vizsgálat |
| Szombathely Megyei jogú Város Német Önkormányzata | tervezés, operatív gazdálkodás, beszámolás | Az önkormányzatok gazdálkodási kereteinek kialakítása, gazdálkodása, feladatellátása, valamint a belső kontrollok működése megfelel-e a jogszabályoknak | Szúrópróbaszerű és tételes vizsgálat |
| Szombathelyi Horvát Nemzetiségi Önkormányzat | tervezés, operatív gazdálkodás, beszámolás | Az önkormányzatok gazdálkodási kereteinek kialakítása, gazdálkodása, feladatellátása, valamint a belső kontrollok működése megfelel-e a jogszabályoknak | Szúrópróbaszerű és tételes vizsgálat |
| Szombathely Megyei jogú Város Roma Nemzetiségi Önkormányzata | tervezés, operatív gazdálkodás, beszámolás | Az önkormányzatok gazdálkodási kereteinek kialakítása, gazdálkodása, feladatellátása, valamint a belső kontrollok működése megfelel-e a jogszabályoknak | Szúrópróbaszerű és tételes vizsgálat |
| Szombathelyi Szlovén Önkormányzat | tervezés, operatív gazdálkodás, beszámolás | Az önkormányzatok gazdálkodási kereteinek kialakítása, gazdálkodása, feladatellátása, valamint a belső kontrollok működése megfelel-e a jogszabályoknak | Szúrópróbaszerű és tételes vizsgálat |
| Szombathelyi Köznevelési Intézmények Gazdasági Műszaki Ellátó és Szolgáltató Szervezete | tervezés, operatív gazdálkodás, beszámolás | Az intézmény és gazdálkodásának szabályozottsága, a szervezet gazdálkodásának áttekintése, valamint a belső kontrollok működésének megítélése | Szúrópróbaszerű és tételes vizsgálat |

**I.1. b) Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása:**

A 2019. évben végzett ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel.

1. **A bizonyosságot adó tevékenységet elősegítő és akadályozó tényezők bemutatása**

A Polgármesteri Hivatalban a Belső Ellenőrzési Iroda, mint önálló, független szervezeti egység működött a tárgyévben. Az iroda dolgozói végezték a Magyarország helyi önkormányzatairól szóló 2011. évi CLXXXIX. törvény 119. § (4) bekezdésében előírt felügyeleti jellegű intézményi ellenőrzéseket, továbbá az államháztartásról szóló 2011. évi CXCV. törvény 70. § (1) bekezdése alapján az önkormányzati társaságok vizsgálatát és a Polgármesteri Hivatal belső ellenőrzését. A rendelkezésre álló tárgyi és személyi feltételek biztosították a megfelelő munkavégzést. Az ellenőrzött területen dolgozók minden esetben segítették az ellenőrök munkáját. A belső ellenőrzési vezető a Bkr. 42. § (1) bekezdése szerint minden esetben megküldte a jelentés tervezetét az ellenőrzött szerv, illetve szervezeti egység vezetőjének. A Bkr. 42. § (2) bekezdése szerinti írásos észrevételt az ellenőrzött szerv vezetője 2 esetben tett. Egyeztető megbeszélésre 1 alkalommal került sor.

1. **a)** **A belső ellenőrzési egység humánerőforrás-ellátottsága:**

A Belső Ellenőrzési Iroda létszáma 3 fő, 2 fő belső ellenőr és az irodavezető látja el a feladatokat. 2019. november 1-jétől az egyik belső ellenőr a Hivatalon belül a Városüzemeltetési és Városfejlesztési Osztályon folytatja a továbbiakban a munkát, helyére új kolléga érkezett 2019. december 1-jétől.

A 2019. évi ellenőrzési munkaterv összeállítása során 3 fő létszám figyelembevételével került meghatározásra a munkanapok száma. Az ellenőrzési terv a Közgyűlés által elrendelt soron kívüli vizsgálat, illetve annak utóellenőrzése, valamint tartós táppénz miatt módosításra került.

A belső ellenőrök szakmai képzettsége és szakmai gyakorlata megfelel a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendeletben foglaltaknak. A belső ellenőrök rendelkeznek belső ellenőri regisztrációval, a 2019. évben esedékes kötelező szakmai továbbképzésen részt vettek. Az új dolgozó 2019. december 14-étől szerepel a pénzügyminiszter által vezetett nyilvántartásban. 2019. évben az iroda dolgozói részt vettek továbbá a közszolgálatban dolgozók részére központilag szervezett szakmai továbbképzésen.

1. **b) A belső ellenőrzési egység és a belső ellenőrök szervezeti és funkcionális függetlenségének biztosítása:**

Szombathely Megyei Jogú Város Polgármesteri Hivatalában a Belső Ellenőrzési Iroda tevékenységét a jegyzőnek közvetlenül alárendelve végzi, jelentéseit közvetlenül neki küldi meg. A belső ellenőrök funkcionális függetlensége biztosított, a szervezet operatív működésével kapcsolatos tevékenységek ellátásában nem vettek részt.

1. **c) Összeférhetetlenségi esetek:**

A tárgyévben olyan eset nem fordult elő, amellyel kapcsolatban felmerült volna az összeférhetetlenség gyanúja.

1. **d) A belső ellenőri jogokkal kapcsolatos esetleges korlátozások bemutatása:**

A Bkr. 25. § a)-e) pontjaiban megfogalmazott jogosultságokkal kapcsolatos problémák, korlátozások nem merültek fel.

1. **e) A belső ellenőrzés végrehajtását akadályozó tényezők:**

A Belső Ellenőrzési Irodán 2019. évben eszközellátottság, illetve információellátottság tekintetében hiányosság nem merült fel.

1. **f) Az ellenőrzések nyilvántartása:**

A Belső Ellenőrzési Iroda – a jogszabályi előírásoknak megfelelően – nyilvántartást vezet az elvégzett ellenőrzésekről és gondoskodik az ellenőrzési dokumentumok megőrzéséről. Az ellenőrzési dokumentációk a központi irattárba kerülnek elhelyezésre, az ellenőrzési jelentésben foglaltakat alátámasztó iratmásolatokat, kimutatásokat magába foglaló ellenőrzési mappát a belső ellenőrök őrzik meg. 2019. májusától a külső ellenőrzések nyilvántartása is a BelsőEllenőrzési Irodán történik.

1. **g) Az ellenőrzési tevékenység fejlesztésére vonatkozó javaslatok:**

Az ellenőrzési tevékenység ellátása szempontjából kiemelt cél az ellenőrzési lefedettség növelése. A felügyeleti jellegű intézményi ellenőrzés tekintetében jelenleg gyakori a 4-5 évet felölelő ellenőrzés, fontos cél, hogy az ellenőrizendő időszak tekintetében biztosítani tudjuk a legfeljebb 3 évet átfogó ellenőrzések megvalósítását. Az ellenőrzések gyakorlati tapasztalatai szerint, a 2 évet meghaladó vizsgálati időtartam – az időközben bekövetkezett jogszabályi, szervezeti és egyéb változásokból adódóan – csökkenti az ellenőrzés megállapításainak eredményességét, az intézkedésre tett javaslatok időszerűségét. A Hivatal és az önkormányzat tekintetében pedig kiemelt cél a közepes vagy magas kockázatú területek mielőbbi ellenőrzése.

1. **A tanácsadó tevékenység bemutatása**

A belső ellenőrzés 2019. évben – írásbeli felkérés alapján – tanácsadó feladatokat látott el a belső kontrollrendszer fejlesztése érdekében.

1. **A belső kontrollrendszer működésének értékelése ellenőrzési tapasztalatok alapján**

**II./1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok**

A Belső Ellenőrzési Iroda 2019. évben kiemelt hangsúlyt fektetett az ellenőrzések során a belső kontrollrendszer öt elemének értékelésére. Összességében megállapítható, hogy az ellenőrzött szervezetek belső kontrollrendszerének kiépítése és működtetése még nem teljes körű, ennek javítása érdekében az Iroda az egyes ellenőrzési jelentésekben intézkedési javaslatokat fogalmazott meg. A kontrollkörnyezet tekintetében feltétlenül szükséges valamennyi szabályzat elkészítése, azok aktualizálása a helyi gyakorlatnak megfelelően. A kockázatkezelés szabályozása általában megtörtént, a gyakorlatban történő alkalmazása azonban még minden szervezeti egységnél nem valósult meg. A kontrolltevékenységek keretében az aláírási jogkörök többnyire megfelelően működtek, a kulcskontrollok tekintetében egyedül az összeférhetetlenségi szabályok betartására tett intézkedési javaslatot az ellenőrzés. Az Iroda a Sportközpont és Sportiskola Nonprofit Kft.-nél végzett soron kívüli ellenőrzés során 19 intézkedési javaslatot fogalmazott meg, amelyek utóvizsgálata is megtörtént.

Az utóvizsgálat megállapította, hogy az intézkedési tervben vállalt feladatok határidőre teljes körűen nem kerültek végrehajtásra, ezért az ellenőrzés újabb intézkedési javaslatokat fogalmazott meg.

A belső kontrollrendszer javítása érdekében tett valamennyi intézkedési javaslatot az előterjesztés 4-5. számú melléklete tartalmazza.

|  |
| --- |
|  |

**II./2. A belső kontrollrendszer öt elemének értékelése**

1. Kontrollkörnyezet

A Hivatal szervezeti felépítését Szombathely Megyei Jogú Város Önkormányzatának Szervezeti és Működési Szabályzata 1. számú melléklete vázolja fel, amelyből kitűnnek a szervezeti egységek megnevezései, azok vertikális és horizontális kapcsolatai, az alá és fölérendeltség és az egymásmellettiség. A Polgármesteri Hivatali Szervezeti és Működési Szabályzata és az osztályok ügyrendje részletesen kifejti a szervezeti egységek feladatait. A dolgozók számára lebontott feladatokat, egyéni célokat a munkaköri leírások előírják. A Hivatal belső szabályzatokban rendelkezik a működéshez, gazdálkodáshoz kapcsolódó és pénzügyi kihatással bíró jogszabályokban nem szabályozott kérdésekben. A Polgármesteri Hivatalban meghatározásra kerültek a kulcsfolyamatok, kijelölték a folyamatgazdákat. Elkészítették a kiemelt folyamatok leírását és ellenőrzési nyomvonalát. Az ellenőrzés kiemelt fontosságúnak tartja, hogy a jövőben a Hivatal valamennyi tevékenységére vonatkozóan készüljenek el a folyamatleírások és az ellenőrzési nyomvonalak.

1. Integrált kockázatkezelési rendszer

A Hivatalban 2018. évben megkezdődött az integrált kockázatkezelési rendszer átalakítása, amelyben a belső ellenőrzés szakmai tanácsadó tevékenységet látott el. 2019. évben új kockázatkezelési szabályzat készült, a kockázatkezelést a 17 kulcsfolyamat közül 6 kiválasztott folyamatra vonatkozóan végezték el. A továbbiakban fontos célkitűzés valamennyi folyamat kockázatkezelése.

1. Kontrolltevékenységek

A kontrolltevékenységek jelen vannak a szervezet egészében, annak minden szintjén, különböző gyakorisággal és mélységben. A megelőző kontrollok szigorúan és megbízhatóan működnek. Ilyen a kötelezettségvállalás, ellenjegyzés, teljesítés igazolás és érvényesítés. A feltáró kontrollok a már bekövetkezett hibákat tárják fel, rámutatva a hiba, hiányosság előfordulásának tényén kívül a szervezetre gyakorolt, már bekövetkezett hatásokra is. Ezen a területen a belső ellenőrzés szerepe erősebb, igyekezett hatékony munkavégzéssel segíteni a vezetőket. A már bekövetkezett nemkívánatos események kijavítására minden esetben helyrehozó kontrollok szükségesek, amelyek a belső ellenőrzés javaslatait követően megvalósultak.

1. Információ és kommunikáció

Általában szabályozott a szervezeten belüli információáramlások útja. Jellemző a szóbeli utasítások, szóbeli beszámoltatások, írásbeli információ átadások, valamint az informatikai rendszerek keretében működtetett információmozgatási, visszakereshetőségi és visszacsatolási rendszerek működtetése. A vezetői beszámoltatás, az értekezletek kialakított rendszere biztosítja az információáramlást.

Az iktatási rendszer minősége, kezelhetősége megfelel a jogszabályi előírásoknak.

1. Nyomon követési rendszer (monitoring)

A tevékenységi célok megvalósításának nyomon követését a szokásos és begyakorlott, a működési folyamatokba épített mindennapi operatív ellenőrzések biztosítják. A belső ellenőrzések megállapításait, javaslatait a vezetők figyelembe vették, a szükséges intézkedéseket meghozták.

1. **Az intézkedési tervek megvalósítása**

A belső ellenőrzés olyan belső nyilvántartási rendszert alkalmaz, amelyben a belső ellenőrzések tapasztalatai hasznosulnak, a megfogalmazott javaslatok és az elkészült intézkedési tervek végrehajtása nyomon követhető. A vizsgálatok lezárását követően az ellenőrzött szervezeti egységek vezetői minden indokolt esetben elkészítették a megállapítások és javaslatok hasznosítására vonatkozó intézkedési tervet, amelynek teljesítéséről az érintett osztályok, szervezetek vezetői tájékoztatták a jegyzőt és a belső ellenőrzési vezetőt. A belső ellenőrzés vizsgálatai során feltárt hiányosságok az intézkedési tervnek megfelelő ütemben javításra, módosításra kerültek. A külső ellenőrzések nyilvántartását 2019. májusától a Belső Ellenőrzési Iroda vezeti.

1. **Szombathely Megyei Jogú Város Önkormányzata által fenntartott költségvetési intézmények 2019. évi belső ellenőrzési jelentéseinek jóváhagyása**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet (a továbbiakban: Bkr.) 49. §-a alapján a költségvetési szervek belső ellenőrzési tevékenységükről éves ellenőrzési jelentésben számolnak be.

Az éves ellenőrzési jelentés elkészítéséért a belső ellenőrzési vezető felelős, amelyet jóváhagyásra megküld a költségvetési szerv vezetőjének. A Bkr. 49. § (3a) bekezdése alapján „a jegyző a tárgyévre vonatkozó éves ellenőrzési jelentést, valamint *a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést* - a tárgyévet követően, legkésőbb a zárszámadási rendelet elfogadásáig - a **képviselő-testület elé terjeszti jóváhagyásra”.**

Az éves ellenőrzési jelentésnek, illetve éves összefoglaló ellenőrzési jelentésnek az alábbiakat kell tartalmaznia:

1. a belső ellenőrzés által végzett tevékenység bemutatását önértékelés alapján az alábbiak szerint:
	1. az éves ellenőrzési tervben foglalt feladatok teljesítésének értékelését;
	2. a bizonyosságot adó tevékenységet elősegítő és akadályozó tényezők bemutatását;
	3. a tanácsadó tevékenység bemutatását;
2. a belső kontrollrendszer működésének értékelését ellenőrzési tapasztalatok alapján az alábbiak szerint:
	1. a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatokat;
	2. a belső kontrollrendszer elemeinek értékelését;
3. az intézkedési tervek megvalósítását.

Az intézmények ellenőrzési jelentéseiket a Pénzügyminisztérium által kiadott „Útmutató a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján összeállítandó éves ellenőrzési terv és összefoglaló éves ellenőrzési terv, valamint éves ellenőrzési jelentés és éves összefoglaló ellenőrzési jelentés elkészítéséhez” dokumentumban megadott formátumban és részletezettséggel készítették el. A megküldött ellenőrzési jelentések az előterjesztés 6-10. számú mellékletét képezik. A Szombathelyi Köznevelési GAMESZ ellenőrzési jelentése a GAMESZ és a hozzá rendelt önállóan működő óvodákban, a Szombathelyi Egészségügyi és Kulturális GESZ ellenőrzési jelentése a GESZ, valamint az államháztartásról szóló 2011. évi CXCV. törvény (a továbbiakban: Áht.) 10. § (4a) bekezdésének rendelkezése alapján hozzá rendelt Agora Szombathelyi Kulturális Központnál, Mesebolt Bábszínháznál, Savaria Szimfonikus Zenekarnál, Berzsenyi Dániel Megyei Hatókörű Város Könyvtárnál, Savaria Megyei Hatókörű Városi Múzeumnál, valamint Szombathely Városi Vásárcsarnoknál végzett ellenőrzéseket is tartalmazza.

Szombathely Megyei Jogú Város Közgyűlése a 328/2018. (XII.10.) Kgy. számú határozatában fogadta el az általa fenntartott költségvetési intézmények 2019. évre vonatkozó belsőellenőrzési tervét. A tervezett ellenőrzések három ellenőrzés kivételével teljes egészében megvalósultak:

* + - * a Szombathelyi Egészségügyi és Kulturális GESZ-nél kapacitás hiánya miatt két ellenőrzés, „A 2017. és 2018. évi belsőellenőrzések utóvizsgálata a GESZ-nél és valamennyi hozzárendelt költségvetési szervnél”, valamint a „Munkaköri leírások vizsgálata az AGORA-nál” tárgyú ellenőrzések lefolytatására nem került sor;
			* a Pálos Károly Szociális Szolgáltató Központ és Gyermekjóléti Szolgálat tervezett ellenőrzései között szerepelt a „2019. évi közbeszerzési eljárás lefolytatásának ellenőrzése” amely arra tekintettel nem valósult meg, hogy 2019. évben közbeszerzési eljárás lefolytatása nem történt.

Egy soron kívüli ellenőrzésre került sor: a Szombathelyi Egészségügyi és Kulturális GESZ a Berzsenyi Dániel Megyei Hatókörű Városi Könyvtárnál a közbeszerzési eljárások vizsgálatát végezte el.

Az Önkormányzat által fenntartott költségvetési szervek éves ellenőrzési jelentései alapján készített éves összefoglaló ellenőrzési jelentés az előterjesztés 11. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. június „ ”**

 **/: Dr. Károlyi Ákos :/**

I.

**HATÁROZATI JAVASLAT**

**…/2020. (VI.25.) Kgy. számú határozat**

Szombathely Megyei Jogú Város Közgyűlése megtárgyalta Szombathely Megyei Jogú Város Önkormányzatának 2019. évi ellenőrzési jelentését és a benne foglaltakat tudomásul veszi.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért: Dr. Andorné Fodor Ágnes,

a Belső Ellenőrzési Iroda vezetője)

**Határidő:** azonnal

II.

## HATÁROZATI JAVASLAT

**…/2020. (VI.25.) Kgy. számú határozat**

Szombathely Megyei Jogú Város Közgyűlése a „Javaslat Szombathely Megyei Jogú Város Önkormányzata által fenntartott költségvetési intézmények 2019. évi belső ellenőrzési jelentéseinek jóváhagyására” című előterjesztést megtárgyalta. A Közgyűlés a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 49. § (3a) bekezdése alapján

1. a Szombathelyi Köznevelési GAMESZ 2019. évre vonatkozó belső ellenőrzési jelentését (annak részeként az önkormányzati fenntartású óvodákban végzett ellenőrzéseket) az előterjesztés 6. számú melléklete szerinti,
2. a Szombathelyi Egészségügyi és Kulturális GESZ 2019. évre vonatkozó belső ellenőrzési jelentését (annak részeként az Agora Szombathelyi Kulturális Központnál, a Mesebolt Bábszínháznál, a Savaria Szimfonikus Zenekarnál, a Berzsenyi Dániel Megyei Hatókörű Város Könyvtárnál, a Savaria Megyei Hatókörű Városi Múzeumban valamint a Szombathely Városi Vásárcsarnoknál végzett ellenőrzéseket) az előterjesztés 7. számú mellékletei szerinti,
3. a Szombathelyi Egyesített Bölcsődei Intézmény 2019. évre vonatkozó belső ellenőrzési jelentését az előterjesztés 8. számú melléklete szerinti,
4. a Pálos Károly Szociális Szolgáltató Központ és Gyermekjóléti Szolgálat 2019. évre vonatkozó belső ellenőrzési jelentését az előterjesztés 9. számú melléklete szerinti,
5. Szombathely Megyei Jogú Város Közterület-felügyelete 2019. évre vonatkozó belső ellenőrzési jelentését az előterjesztés 10. számú melléklete szerinti,
6. az Önkormányzat által fenntartott költségvetési szervek éves ellenőrzési jelentései alapján készített éves összefoglaló ellenőrzési jelentést az előterjesztés 11. számú melléklete szerinti

tartalommal jóváhagyja.

|  |  |
| --- | --- |
| **Felelős:** | Dr. Nemény András polgármesterDr. László Győző alpolgármesterDr. Horváth Attila alpolgármesterHorváth Soma alpolgármesterDr. Károlyi Ákos jegyző/a végrehajtás előkészítéséért:Vinczéné Dr. Menyhárt Mária, az Egészségügyi és Közszolgálati Osztály vezetője, dr. Holler Péter, a Hatósági Osztály vezetője/ |
| **Határidő:** | azonnal  |